title: Directiva 2010/12/UE a Consiliului din 16 februarie 2010 de modificare a Directivelor 92/79/CEE, 92/80/CEE și 95/59/CE privind structura și nivelurile accizelor aplicate tutunului prelucrat și a Directivei 2008/118/CE

text:
               27.2.2010

               RO

               Jurnalul Oficial al Uniunii Europene

               L 50/1

         DIRECTIVA 2010/12/UE A CONSILIULUI
   din 16 februarie 2010
   de modificare a Directivelor 92/79/CEE, 92/80/CEE și 95/59/CE privind structura și nivelurile accizelor aplicate tutunului prelucrat și a Directivei 2008/118/CE
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 113,
   având în vedere propunerea Comisiei,
   având în vedere avizul Parlamentului European (1),
   având în vedere avizul Comitetului Economic și Social European (2),
   hotărând în conformitate cu o procedură legislativă specială,
   întrucât:

               (1)

               În conformitate cu articolul 4 din Directiva 92/79/CEE a Consiliului din 19 octombrie 1992 privind apropierea taxelor la țigări (3) și cu articolul 4 din Directiva 92/80/CEE a Consiliului din 19 octombrie 1992 privind apropierea taxelor pe tutunul prelucrat, altul decât pentru țigarete (4), s-a efectuat o revizuire amănunțită a ratelor și structurii accizelor pe produsele din tutun. Revizuirea a inclus dispoziții ale Directivei 95/59/CE a Consiliului din 27 noiembrie 1995 privind alte impozite decât impozitele pe cifra de afaceri care afectează consumul de tutun prelucrat (5).

               (2)

               În vederea asigurării funcționării corecte a pieței interne și, în același timp, a unui nivel ridicat de protecție a sănătății, astfel cum se prevede la articolul 168 din tratat, având în vedere că produsele din tutun pot fi extrem de dăunătoare pentru sănătate și având în vedere apartenența Uniunii la Convenția-cadru a Organizației Mondiale a Sănătății privind controlul tutunului (FCTC), sunt necesare diferite modificări ale legislației fiscale a Uniunii referitoare la produsele din tutun. Respectivele modificări ar trebui să aibă în vedere situația în parte a fiecăruia dintre diferitele produse din tutun.

               (3)

               În ceea ce privește țigaretele, măsurile ar trebui simplificate astfel încât să creeze condiții neutre de concurență pentru producători, să reducă fragmentarea piețelor tutunului și să susțină obiectivele în materie de sănătate. În acest scop, este necesară înlocuirea conceptului de cea mai populară categorie de preț; cerința minimă legată de preț ar trebui să privească prețul mediu ponderat de vânzare cu amănuntul, în timp ce valoarea minimă monetară ar trebui să fie aplicabilă tuturor țigaretelor. Din aceleași motive, prețul mediu ponderat de vânzare cu amănuntul ar trebui să servească, de asemenea, ca referință de măsurare a ponderii accizei specifice în cadrul sarcinii fiscale totale.

               (4)

               Fără a aduce atingere structurii mixte a taxei și procentajului maxim al componentei specifice în sarcina fiscală totală, este necesar ca statele membre să beneficieze de mijloace mai eficiente pentru perceperea unei accize specifice sau minime pe țigarete, în scopul asigurării aplicării la nivelul întregii Uniuni cel puțin a unui anumit nivel minim de taxare.

               (5)

               În ceea ce privește tutunul tăiat mărunt utilizat la răsucirea țigaretelor, cerința minimă a Uniunii privind prețul ar trebui exprimată astfel încât să obțină efecte similare celor din domeniul țigaretelor și ar trebui să ia drept punct de referință prețul mediu ponderat de vânzare cu amănuntul.

               (6)

               Modificările de prețuri și niveluri ale accizelor au fost analizate, în special, în ceea ce privește țigaretele, de departe cea mai importantă categorie de produse din tutun, precum și în ceea ce privește tutunul tăiat mărunt utilizat la răsucirea țigaretelor. Analiza demonstrează că există încă diferențe considerabile între statele membre, care ar putea denatura funcționarea pieței interne. O mai mare convergență între nivelurile de taxare aplicate în statele membre ar contribui la reducerea fraudei și a contrabandei în cadrul Uniunii.

               (7)

               O mai mare convergență ar contribui de asemenea la asigurarea unui nivel ridicat de protecție a sănătății umane. Nivelul de taxare este într-adevăr un factor important asupra prețului produselor din tutun care influențează, la rândul său, obiceiurile legate de fumat ale consumatorilor. Frauda și contrabanda subminează influența taxelor în special asupra nivelului prețurilor țigaretelor și ale tutunului tăiat mărunt utilizat la răsucirea țigaretelor, punând astfel în pericol îndeplinirea obiectivelor privind controlul tutunului și protecția sănătății.

               (8)

               În scopul realizării unei convergențe mai ridicate și al reducerii consumului, se impune, în consecință, majorarea nivelurilor minime de taxare în Uniune a țigaretelor și a tutunului tăiat mărunt utilizat la răsucirea țigaretelor.

               (9)

               Este necesară apropierea nivelurilor minime pentru tutunul tăiat mărunt utilizat la răsucirea țigaretelor de nivelurile minime aplicabile țigaretelor, pentru a se lua mai mult în considerare gradul de concurență dintre cele două produse, reflectat în modelele de consum observate, precum și caracterul la fel de nociv al acestora.

               (10)

               Perioadele de tranziție ar trebui să permită statelor membre să se adapteze ușor la noile niveluri globale ale accizelor, limitând, astfel, posibilele efecte secundare.

               (11)

               Pentru a nu fi afectat echilibrul economic și social al Corsicii, este esențială și justificabilă prelungirea, până la 31 decembrie 2015, a derogării prin care Franța să poată aplica un nivel al accizelor mai mic decât nivelul național pentru țigarete și alte tutunuri prelucrate puse în vânzare pentru consum în Corsica. Până la acea dată, normele fiscale pentru tutunul prelucrat pus în vânzare pentru consum în Corsica ar trebui să fie pe deplin în concordanță cu normele aplicate în restul Franței. Totuși, ar trebui să se evite o schimbare prea bruscă și, prin urmare, ar trebui să existe o creștere pas cu pas a nivelului accizelor percepute în prezent pe țigarete și pe tutunul tăiat mărunt utilizat la răsucirea țigaretelor în Corsica.

               (12)

               Pentru a se evita denaturarea concurenței și perturbarea inacceptabilă a comerțului, precum și pierderea de venituri de către acele state membre care impun niveluri ridicate ale accizelor, atât deoarece reprezintă o sursă importantă de venituri, cât și din motive de sănătate, pare necesar să se permită acestor state să impună limite cantitative în ceea ce privește țigaretele care pot fi aduse pe teritoriul acestora fără plata ulterioară a accizelor în cazul în care acele țigarete sunt aduse pe teritoriul lor din state membre care beneficiază de perioade de tranziție. Este adecvată ajustarea unei astfel de autorizări a restricțiilor ținând seama de nivelul la care va fi ajuns nivelul minim obligatoriu general de taxare și de dificultățile cu care statele membre care beneficiază de o derogare se pot confrunta din cauza unui nivel inferior de taxare în alte state membre, în procesul de aliniere treptată la nivelul minim obligatoriu general.

               (13)

               În vederea evitării scăderii valorii nivelurilor minime de taxare la nivelul Uniunii la țigarete de foi, trabucuri și tutun pentru fumat, altul decât tutunul tăiat mărunt utilizat la răsucirea țigaretelor, este necesară majorarea nivelurilor minime, exprimate ca valoare specifică.

               (14)

               În interesul taxării corecte și uniforme, definiția țigaretelor, a trabucurilor și a țigaretelor de foi, precum și a altor tipuri de tutun pentru fumat ar trebui adaptată astfel încât rulourile de tutun care, în funcție de lungime, pot fi considerate a reprezenta două țigarete sau mai multe, să fie tratate drept două țigarete sau mai multe în scopul stabilirii nivelului accizelor; un tip de trabuc asemănător în multe aspecte unei țigarete să fie tratat drept țigaretă în scopul stabilirii nivelului accizelor; tutunul de fumat, asemănător în multe aspecte tutunului tăiat mărunt utilizat la răsucirea țigaretelor, să fie tratat drept tutun tăiat mărunt în scopul stabilirii nivelului accizelor; iar deșeurile de tutun să fie definite în mod clar. Având în vedere dificultățile de ordin economic pe care le-ar putea cauza imediata punere în aplicare operatorilor germani și maghiari vizați, Republica Federală Germania și Republica Ungară ar trebui autorizate să amâne punerea în aplicare a noii definiții pentru țigarete de foi și trabucuri până la 1 ianuarie 2015.

               (15)

               În conformitate cu punctul 34 din Acordul interinstituțional pentru o mai bună legiferare (6), statele membre sunt încurajate să elaboreze, pentru ele însele și în interesul Uniunii, propriile tabele care să ilustreze, în măsura posibilului, corespondența dintre prezenta directivă și măsurile de transpunere, precum și să le facă publice.

               (16)

               Directivele 92/79/CEE, 92/80/CEE, 95/59/CE și Directiva 2008/118/CE a Consiliului din 16 decembrie 2008 privind regimul general al accizelor (7) ar trebui modificate în consecință,

         ADOPTĂ PREZENTA DIRECTIVĂ:
   Articolul 1
   Directiva 92/79/CEE se modifică după cum urmează:

               1.

               Articolul 2 se înlocuiește cu următorul text:
               „Articolul 2
               (1)   Acciza globală pe țigarete (taxa specifică și taxa ad valorem exclusiv TVA) reprezintă cel puțin 57 % din prețul mediu ponderat de vânzare cu amănuntul al țigaretelor puse în vânzare pentru consum. Acciza respectivă nu poate fi mai mică de 64 EUR pentru 1 000 de țigarete, indiferent de prețul mediu ponderat de vânzare cu amănuntul.
               Cu toate acestea, statele membre care percep o acciză de cel puțin 101 EUR pentru 1 000 de țigarete pe baza prețului mediu ponderat de vânzare cu amănuntul nu au obligația de a respecta cerința de 57 % stipulată la primul paragraf.
               (2)   Începând cu 1 ianuarie 2014, acciza globală pe țigarete reprezintă cel puțin 60 % din prețul mediu ponderat de vânzare cu amănuntul al țigaretelor puse în vânzare pentru consum. Acciza respectivă nu poate fi mai mică de 90 EUR pentru 1 000 de țigarete, indiferent de prețul mediu ponderat de vânzare cu amănuntul.
               Cu toate acestea, statele membre care percep o acciză de cel puțin 115 EUR pentru 1 000 de țigarete pe baza prețului mediu ponderat de vânzare cu amănuntul nu au obligația de a respecta cerința de 60 % stipulată la primul paragraf.
               Bulgaria, Estonia, Grecia, Letonia, Lituania, Ungaria, Polonia și România beneficiază de o perioadă de tranziție până la 31 decembrie 2017 pentru a îndeplini cerințele prevăzute în primul și al doilea paragraf.
               (3)   Prețul mediu ponderat de vânzare cu amănuntul se calculează în funcție de valoarea totală a tuturor țigaretelor puse în vânzare pentru consum, pe baza prețului de vânzare cu amănuntul incluzând toate taxele, împărțit la cantitatea totală de țigarete puse în vânzare pentru consum. Acesta este stabilit cel târziu până la 1 martie în fiecare an, pe baza datelor privind cantitățile totale puse în vânzare pentru consum în cursul anului calendaristic precedent.
               (4)   Statele membre cresc treptat accizele, în scopul îndeplinirii cerințelor menționate la alineatul (2) la datele stabilite la respectivul alineat.
               (5)   Comisia publică anual valoarea euro exprimată în monedele naționale care trebuie aplicată nivelurilor accizelor globale.
               Ratele de schimb aplicabile sunt cele obținute în prima zi lucrătoare a lunii octombrie și publicate în Jurnalul Oficial al Uniunii Europene. Acestea se aplică începând cu data de 1 ianuarie a următorului an calendaristic.
               (6)   Statele membre pot menține nivelurile accizelor în vigoare la data ajustării anuale prevăzute la alineatul (5), în cazul în care conversia valorilor accizelor exprimate în EUR determină o creștere a accizei exprimată în moneda națională mai mică de 5 % sau mai mică de 5 EUR, reținându-se valoarea cea mai mică dintre cele două.”

               2.

               Articolul 2a se înlocuiește cu următorul text:
               „Articolul 2a
               (1)   Dacă într-un stat membru apare o modificare a prețului mediu ponderat de vânzare cu amănuntul al țigaretelor, acciza globală reducându-se sub nivelurile specificate la articolul 2 alineatul (1) prima teză și alineatul (2) prima teză, statul membru în cauză poate amâna ajustarea taxei respective până la data de 1 ianuarie a celui de al doilea an ulterior celui în care are loc modificarea de preț.
               (2)   Dacă un stat membru majorează nivelul taxei pe valoarea adăugată pentru țigarete, atunci acesta poate reduce acciza globală până la o valoare care, exprimată ca procent din prețul mediu ponderat de vânzare cu amănuntul, să fie egală cu majorarea nivelului taxei pe valoarea adăugată, exprimat de asemenea ca procent din prețul mediu ponderat de vânzare cu amănuntul, chiar dacă o asemenea ajustare are ca efect reducerea accizei globale sub nivelurile stipulate la articolul 2 alineatul (1) prima teză și alineatul (2) prima teză, exprimate ca procent din prețul mediu ponderat de vânzare cu amănuntul.
               Cu toate acestea, statul membru trebuie să majoreze din nou taxa respectivă, cu scopul de a ajunge cel puțin la nivelurile respective, până la 1 ianuarie a celui de al doilea an ulterior celui în care a avut loc reducerea.”

               3.

               La articolul 3, alineatul (4) se înlocuiește cu următorul text:
               „(4)   Prin derogare de la articolul 2, Franța poate continua să impună, pentru perioada cuprinsă între 1 ianuarie 2010 și 31 decembrie 2015, un nivel redus al accizei pe țigaretele puse în vânzare pentru consum în departamentele din Corsica până la o cotă anuală de 1 200 de tone. Nivelul redus este:

                           —

                           până la 31 decembrie 2012, de cel puțin 44 % din prețul țigaretelor în categoria de preț cea mai solicitată în acele departamente;

                           —

                           de la 1 ianuarie 2013, de cel puțin 50 % din prețul mediu ponderat de vânzare cu amănuntul pentru țigaretele puse în vânzare pentru consum. Acciza respectivă nu este mai mică de 88 EUR pentru 1 000 de țigarete, indiferent de prețul mediu ponderat de vânzare cu amănuntul;

                           —

                           cu efect de la 1 ianuarie 2015, de cel puțin 57 % din prețul mediu ponderat de vânzare cu amănuntul pentru țigaretele puse în vânzare pentru consum. Acciza respectivă nu este mai mică de 90 EUR pentru 1 000 de țigarete, indiferent de prețul mediu ponderat de vânzare cu amănuntul.”

               4.

               Articolul 4 se înlocuiește cu următorul text:
               „Articolul 4
               (1)   O dată la patru ani, Comisia transmite Consiliului un raport și, după caz, o propunere privind nivelurile accizelor prevăzute în prezenta directivă, precum și structura accizelor, astfel cum este definită la articolul 16 din Directiva 95/59/CE a Consiliului din 27 noiembrie 1995 privind alte impozite decât impozitele pe cifra de afaceri care afectează consumul de tutun prelucrat (8).
               Raportul Comisiei ia în considerare funcționarea corespunzătoare a pieței interne, valoarea reală a accizelor și obiectivele generale ale tratatului.
               (2)   Raportul menționat la alineatul (1) se bazează, în special, pe informațiile furnizate de statele membre.
               (3)   În conformitate cu procedura menționată la articolul 43 din Directiva 2008/118/CE a Consiliului din 16 decembrie 2008 privind regimul general al accizelor (9), Comisia stabilește o listă a datelor statistice necesare pentru raport, excluzând datele privind persoane fizice sau juridice individuale. În afară de datele aflate deja la dispoziția statelor membre, lista conține numai date a căror colectare și reunire nu implică o sarcină administrativă disproporționată din partea statelor membre.
               (4)   Comisia nu publică sau divulgă în alt mod respectivele date în cazul în care aceasta ar duce la divulgarea unui secret comercial, industrial sau profesional.

         Articolul 2
   Directiva 92/80/CEE se modifică după cum urmează:

               1.

               La articolul 3 alineatul (1), se adaugă următoarele paragrafe:
               „Începând cu 1 ianuarie 2011, acciza globală (taxa specifică și/sau taxa ad valorem exclusiv TVA) pe tutunul de fumat tăiat mărunt utilizat la răsucirea țigaretelor reprezintă cel puțin 40 % din prețul mediu ponderat de vânzare cu amănuntul al tutunului tăiat mărunt utilizat la răsucirea țigaretelor puse în vânzare pentru consum sau cel puțin 40 EUR pe kilogram.
               Începând cu 1 ianuarie 2013, statele membre garantează că acciza globală (taxa specifică și/sau taxa ad valorem exclusiv TVA) pe tutunul de fumat tăiat mărunt utilizat la răsucirea țigaretelor reprezintă cel puțin 43 % din prețul mediu ponderat de vânzare cu amănuntul al tutunului tăiat mărunt utilizat la răsucirea țigaretelor puse în vânzare pentru consum sau cel puțin 47 EUR pe kilogram.
               Începând cu 1 ianuarie 2015, acciza globală (taxa specifică și/sau taxa ad valorem exclusiv TVA) pe tutunul de fumat tăiat mărunt utilizat la răsucirea țigaretelor reprezintă cel puțin 46 % din prețul mediu ponderat de vânzare cu amănuntul al tutunului tăiat mărunt utilizat la răsucirea țigaretelor puse în vânzare pentru consum sau cel puțin 54 EUR pe kilogram.
               Începând cu 1 ianuarie 2018, acciza globală (taxa specifică și/sau taxa ad valorem exclusiv TVA) pe tutunul de fumat tăiat mărunt utilizat la răsucirea țigaretelor reprezintă cel puțin 48 % din prețul mediu ponderat de vânzare cu amănuntul al tutunului tăiat mărunt utilizat la răsucirea țigaretelor puse în vânzare pentru consum sau cel puțin 60 EUR pe kilogram.
               Începând cu 1 ianuarie 2020, acciza globală (taxa specifică și/sau taxa ad valorem exclusiv TVA) pe tutunul de fumat tăiat mărunt utilizat la răsucirea țigaretelor reprezintă cel puțin 50 % din prețul mediu ponderat de vânzare cu amănuntul al tutunului tăiat mărunt utilizat la răsucirea țigaretelor puse în vânzare pentru consum sau cel puțin 60 EUR pe kilogram.
               Prețul mediu ponderat de vânzare cu amănuntul se calculează în funcție de valoarea totală a tutunului tăiat mărunt utilizat la răsucirea țigaretelor puse în vânzare pentru consum, pe baza prețului de vânzare cu amănuntul incluzând toate taxele, împărțit la cantitatea totală de tutun tăiat mărunt utilizat la răsucirea țigaretelor puse în vânzare pentru consum. Acesta este stabilit, nu mai târziu de 1 martie în fiecare an, pe baza datelor privind cantitățile totale puse în vânzare pentru consum în cursul anului calendaristic precedent.
               Începând cu 1 ianuarie 2011, acciza globală exprimată ca procent, ca valoare pe kilogram sau pentru un număr dat de unități este cel puțin echivalentă cu următoarele valori:

                           (a)

                           în cazul țigaretelor de foi sau al trabucurilor, 5 % din prețul de vânzare cu amănuntul cu toate taxele incluse sau 12 EUR pentru 1 000 de unități sau pe kilogram;

                           (b)

                           în cazul tutunului de fumat altul decât tutunul tăiat mărunt utilizat la răsucirea țigaretelor, 20 % din prețul de vânzare cu amănuntul cu toate taxele incluse sau 22 EUR pe kilogram.”

               2.

               La articolul 3, alineatul (4) se înlocuiește cu următorul text:
               „(4)   Prin derogare de la alineatul (1), Franța poate continua să aplice, pentru perioada cuprinsă între 1 ianuarie 2010 și 31 decembrie 2015, un nivel redus al accizei privind tutunul prelucrat, altul decât țigaretele puse în vânzare pentru consum, în departamentele din Corsica. Nivelul redus este:

                           (a)

                           pentru țigarete de foi și trabucuri:
                           cel puțin 10 % din prețul de vânzare cu amănuntul, inclusiv toate taxele;

                           (b)

                           pentru tutunul pentru fumat tăiat mărunt utilizat la răsucirea țigaretelor:

                                       —

                                       cel puțin 27 % din prețul de vânzare cu amănuntul, inclusiv toate taxele, până la 31 decembrie 2012;

                                       —

                                       cel puțin 30 % din prețul de vânzare cu amănuntul, inclusiv toate taxele, de la 1 ianuarie 2013;

                                       —

                                       cel puțin 35 % din prețul de vânzare cu amănuntul, inclusiv toate taxele, de la 1 ianuarie 2015;

                           (c)

                           alte tipuri de tutun pentru fumat:
                           cel puțin 22 % din prețul de vânzare cu amănuntul, inclusiv toate taxele.”

               3.

               Articolul 4 se înlocuiește cu următorul text:
               „Articolul 4
               (1)   O dată la patru ani, Comisia prezintă Consiliului un raport și, după caz, o propunere privind nivelurile și structura accizelor prevăzute în prezenta directivă.
               Raportul Comisiei ia în considerare funcționarea corespunzătoare a pieței interne, valoarea reală a accizelor și obiectivele generale ale tratatului.
               (2)   Raportul menționat la alineatul (1) se bazează, în special, pe informațiile furnizate de statele membre.
               (3)   În conformitate cu procedura menționată la articolul 43 din Directiva 2008/118/CE a Consiliului din 16 decembrie 2008 privind regimul general al accizelor (10), Comisia stabilește o listă a datelor statistice necesare pentru raport, excluzând datele privind persoane fizice sau juridice individuale. În afară de datele aflate deja la dispoziția statelor membre, lista conține numai date a căror colectare și reunire nu implică o sarcină administrativă disproporționată din partea statelor membre.
               (4)   Comisia nu publică sau divulgă în alt mod aceste date în cazul în care aceasta ar duce la divulgarea unui secret comercial, industrial sau profesional.

               4.

               La articolul 5, alineatul (1) se înlocuiește cu următorul text:
               „(1)   Comisia publică anual valoarea euro exprimată în monedele naționale care trebuie aplicată nivelurilor accizelor globale.
               Ratele de schimb aplicabile sunt cele obținute în prima zi lucrătoare a lunii octombrie și publicate în Jurnalul Oficial al Uniunii Europene și se aplică începând cu data de 1 ianuarie a următorului an calendaristic.”

         Articolul 3
   Directiva 95/59/CE se modifică după cum urmează:

               1.

               Articolul 3 se înlocuiește cu următorul text:
               „Articolul 3
               (1)   Următoarele sunt considerate țigarete de foi sau trabucuri dacă, având în vedere proprietățile acestora și așteptările obișnuite ale clienților, pot și au rolul exclusiv de a fi fumate ca atare deoarece sunt:

                           (a)

                           rulouri de tutun cu un înveliș exterior din tutun natural;

                           (b)

                           rulouri de tutun cu umplutură mixtă și cu înveliș exterior de culoarea obișnuită a unui trabuc, din tutun reconstituit, care acoperă în întregime produsul, inclusiv, după caz, filtrul, cu excepția vârfului în cazul trabucurilor cu vârf, dacă greutatea unitară, fără a include filtrul sau muștiucul, nu este mai mică de 2,3 g și nici mai mare de 10 g, iar circumferința a cel puțin o treime din lungime nu este mai mică de 34 mm.

                     (2)   Prin derogare de la alineatul (1), Germania și Ungaria pot continua să aplice, până la 31 decembrie 2014, dispozițiile articolului 3 din Directiva 95/59/CE, astfel cum a fost modificată prin Directiva 2002/10/CE.”

               2.

               La articolul 4, alineatul (2) se înlocuiește cu următorul text:
               „(2)   În scopul stabilirii accizelor, un rulou de tutun menționat la alineatul (1) este considerat a reprezenta două țigarete dacă, exceptând filtrul sau muștiucul, are o lungime mai mare de 8 cm, dar nu depășește 11 cm, trei țigarete dacă, exceptând filtrul sau muștiucul, are o lungime mai mare 11 cm, dar nu depășește 14 cm, și așa mai departe.”

               3.

               La articolul 5, punctul 2 se înlocuiește cu următorul text:

                           „2.

                           deșeuri de tutun destinate vânzării cu amănuntul care nu intră sub incidența articolelor 3 și 4 și care pot fi fumate. În sensul prezentului articol, «deșeurile de tutun» sunt considerate ca fiind resturi de foi de tutun și produse secundare obținute la prelucrarea tutunului sau fabricarea produselor din tutun”.

               4.

               Articolul 6 se modifică după cum urmează:

                           (a)

                           la primul paragraf, cuvintele „1 milimetru” se înlocuiesc cu cuvintele „1,5 milimetri”;

                           (b)

                           la al doilea paragraf, cuvintele „mai mult de 1 milimetru” se înlocuiesc cu cuvintele „1,5 milimetri sau mai mult”;

               5.

               La articolul 7, alineatul (1) se înlocuiește cu următorul text:
               „(1)   Produsele alcătuite parțial din substanțe altele decât tutun, dar care îndeplinesc criteriile stabilite la articolul 3, sunt considerate țigarete de foi și trabucuri.”

               6.

               La articolul 8, alineatul (4) se înlocuiește cu următorul text:
               „(4)   După caz, acciza pe țigarete poate include o componentă fiscală minimă, cu condiția ca structura mixtă de taxare și marja componentei specifice a accizei stabilite la articolul 16 să fie respectate cu strictețe.”

               7.

               Articolul 16 se înlocuiește cu următorul text:
               „Articolul 16
               (1)   Procentul componentei specifice a accizei față de nivelul sarcinii fiscale totale asupra țigaretelor se stabilește prin trimitere la prețul mediu ponderat de vânzare cu amănuntul.
               (2)   Prețul mediu ponderat de vânzare cu amănuntul se calculează în funcție de valoarea totală a tuturor țigaretelor puse în vânzare pentru consum, pe baza prețului de vânzare cu amănuntul incluzând toate taxele, împărțit la cantitatea totală de țigarete puse în vânzare pentru consum. Acesta este stabilit, nu mai târziu de 1 martie în fiecare an, pe baza datelor privind cantitățile totale puse în vânzare pentru consum în cursul anului calendaristic precedent.
               (3)   Până la 31 decembrie 2013 componenta specifică a accizei nu poate fi mai mică de 5 % și mai mare de 76,5 % din sarcina fiscală totală rezultată din combinarea următoarelor:

                           (a)

                           acciza specifică;

                           (b)

                           acciza proporțională și taxa pe valoarea adăugată percepute la prețul mediu ponderat de vânzare cu amănuntul.

                     (4)   De la 1 ianuarie 2014 componenta specifică a accizei pentru țigarete nu poate fi mai mică de 7,5 % și mai mare de 76,5 % din sarcina fiscală totală rezultată din combinarea următoarelor:

                           (a)

                           acciza specifică;

                           (b)

                           acciza proporțională și taxa pe valoarea adăugată percepute la prețul mediu ponderat de vânzare cu amănuntul.

                     (5)   Prin derogare de la alineatele (3) și (4), dacă într-un stat membru apare o modificare a prețului mediu ponderat de vânzare cu amănuntul la țigarete, aducând componenta specifică a accizei, exprimată ca procent din sarcina fiscală totală, sub 5 % sau 7,5 %, în funcție de care procent este aplicabil, sau peste 76,5 % din sarcina fiscală totală, statul membru în cauză poate amâna ajustarea valorii accizei specifice până la data de 1 ianuarie a celui de al doilea an ulterior celui în care are loc modificarea de preț.
               (6)   Fără a aduce atingere articolului 8 alineatul (1), statele membre pot exclude taxele vamale din baza de calcul a accizei proporționale aplicate țigaretelor.
               (7)   Fără a aduce atingere dispozițiilor alineatelor (3), (4), (5) și (6), statele membre pot percepe o acciză minimă pe țigarete.”

               8.

               Articolul 17 se elimină.

         Articolul 4
   Directiva 2008/118/CE se modifică după cum urmează:
   La articolul 46 se introduce următorul alineat:

      „(3)   Fără a aduce atingere dispozițiilor articolului 32, statele membre nemenționate în articolul 2 alineatul (2) al treilea paragraf din Directiva 92/79/CEE pot să impună, de la 1 ianuarie 2014, în ceea ce privește țigaretele care pot fi aduse pe teritoriul lor fără plata ulterioară a accizelor, o limită cantitativă de nu mai puțin de 300 de unități în ceea ce privește țigaretele care pot fi aduse dintr-un stat membru care aplică, în conformitate cu dispozițiile articolului 2 alineatul (2) al treilea paragraf din respectiva directivă, accize mai mici decât cele care rezultă din dispozițiile articolului 2 alineatul (2) primul paragraf.
      Statele membre menționate la articolul 2 alineatul (2) al treilea paragraf din Directiva 92/79/CEE, care percep o acciză de cel puțin 77 EUR pentru 1 000 de țigarete, indiferent de prețul mediu ponderat de vânzare cu amănuntul, pot, de la 1 ianuarie 2014, să impună o limită cantitativă de nu mai puțin de 300 de unități în ceea ce privește țigaretele care pot fi aduse pe teritoriul acestora fără plata ulterioară a accizelor dintr-un stat membru care aplică o acciză mai mică, în conformitate cu dispozițiile articolului 2 alineatul (2) al treilea paragraf din respectiva directivă.
      Statele membre care impun o limită cantitativă în conformitate cu primul și al doilea paragraf al prezentului alineat informează Comisia cu privire la acest aspect. Statele membre pot efectua verificările necesare, cu condiția ca aceste verificări să nu afecteze funcționarea adecvată a pieței interne.”

   Articolul 5
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive de la 1 ianuarie 2011, cu excepția unor dispoziții contrare prevăzute în prezenta directivă. Acestea informează de îndată Comisia în acest sens.
   Atunci când respectivele dispoziții sunt adoptate de statele membre, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții din legislația națională pe care le adoptă în domeniul acoperit de prezenta directivă.
   Articolul 6
   Prezenta directivă intră în vigoare la data publicării în Jurnalul Oficial al Uniunii Europene.
   Articolul 7
   Prezenta directivă se adresează statelor membre.

      Adoptată la Bruxelles, 16 februarie 2010.

            Pentru Consiliu

            Președintele

         E. SALGADO

      (1)  Avizul din 24 martie 2009 (nepublicat încă în Jurnalul Oficial).

      (2)  JO C 228, 22.9.2009, p. 130.

      (3)  JO L 316, 31.10.1992, p. 8.

      (4)  JO L 316, 31.10.1992, p. 10.

      (5)  JO L 291, 6.12.1995, p. 40.

      (6)  JO C 321, 31.12.2003, p. 1.

      (7)  JO L 9, 14.1.2009, p. 12.

      (8)  JO L 291, 6.12.1995, p. 40.

      (9)  JO L 9, 14.1.2009, p. 12.”

      (10)  JO L 9, 14.1.2009, p. 12.”


title: Directiva Consiliului din 30 octombrie 1979 privind normele de calitate pentru apele pentru moluște

text:
Anunţ juridic important

|

31979L0923

Official Journal L 281 , 10/11/1979 P. 0047 - 0052 Finnish special edition: Chapter 15 Volume 2 P. 0200  Greek special edition: Chapter 15 Volume 1 P. 0230  Swedish special edition: Chapter 15 Volume 2 P. 0200  Spanish special edition: Chapter 15 Volume 2 P. 0156  Portuguese special edition Chapter 15 Volume 2 P. 0156  Ediţie specială în limba cehă Chapter 15 Volume 01 P. 128  - 133 Ediţie specială în limba estonă Chapter 15 Volume 01 P. 128  - 133 Ediţie specială în limba maghiară Chapter 15 Volume 01 P. 128  - 133 Ediţie specială în limba lituaniană Chapter 15 Volume 01 P. 128  - 133 Ediţie specială în limba letonă Chapter 15 Volume 01 P. 128  - 133 Ediţie specială în limba malteză Chapter 15 Volume 01 P. 128  - 133 Ediţie specială în limba polonă Chapter 15 Volume 01 P. 128  - 133 Ediţie specială în limba slovacă Chapter 15 Volume 01 P. 128  - 133 Ediţie specială în limba slovenă Chapter 15 Volume 01 P. 128  - 133

		19791030Directiva Consiliuluidin 30 octombrie 1979privind normele de calitate pentru apele pentru moluște(79/923/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolele 100 și 235,având în vedere propunerea Comisiei [1],având în vedere avizul Parlamentului European [2],având în vedere avizul Comitetului Economic și Social [3],întrucât protecția și îmbunătățirea mediului necesită măsuri concrete de protejare a apelor, inclusiv a apelor pentru moluște, împotriva poluării;întrucât este necesară protejarea anumitor populații de crustacee împotriva diferitelor consecințe nocive ale evacuării de substanțe poluante în mare;întrucât programele de acțiune ale Comunităților Europene în domeniul mediului din 1973 [4] și 1977 [5] prevăd ca obiectivele de calitate trebuie elaborate în comun, stabilindu-se diferitele cerințe pe care un anumit mediu trebuie să le îndeplinească, în special definirea parametrilor valorici pentru apă, inclusiv pentru apele pentru moluște;întrucât neconcordanțele dintre dispozițiile deja aplicabile sau în curs de pregătire în statele membre privind cerințele de calitate pentru apele pentru moluște pot crea condiții inegale de concurență, afectând astfel în mod direct funcționarea pieței comune; întrucât este, prin urmare, necesară apropierea legislațiilor în acest domeniu, așa cum se prevede la articolul 100 din tratat;întrucât această apropiere a legislațiilor trebuie să fie însoțită de o acțiune a Comunității vizând realizarea, printr-o reglementare mai amplă, a unuia dintre obiectivele Comunității în domeniul protecției mediului și a îmbunătățirii calității vieții; întrucât trebuie, prin urmare, prevăzute în acest sens anumite dispoziții specifice; întrucât trebuie invocat articolul 235 din tratat, deoarece competențele de acțiune necesare în acest scop nu au fost prevăzute în tratat;întrucât, pentru a se atinge obiectivele prezentei directive, statele membre trebuie să desemneze apele care intră sub incidența acesteia și să stabilească valorile limită corespunzătoare anumitor parametri; întrucât apele astfel desemnate trebuie să se conformeze acestor valori în termen de șase ani de la desemnare;întrucât, pentru a se asigura controlul calității necesare a apelor pentru moluște, trebuie să se preleveze un număr minim de probe și trebuie efectuate măsurările parametrilor prevăzuți în anexă; întrucât numărul acestor prelevări poate fi redus sau acestea pot fi suspendate în funcție de rezultatele măsurărilor;întrucât anumite circumstanțe naturale nu pot fi controlate de către statele membre și, prin urmare, trebuie să se prevadă posibilitatea de derogare, în anumite cazuri, de la prezenta directivă;întrucât progresul tehnic și științific poate impune adaptarea rapidă a anumitor dispoziții care figurează în anexă; întrucât, pentru a se facilita aplicarea măsurilor impuse în acest scop, trebuie să se prevadă o procedură care să instituie o cooperare strânsă între statele membre și Comisie; întrucât această cooperare trebuie să aibă loc în cadrul Comitetului pentru adaptarea la progresul tehnic și științific, constituit în temeiul articolului 13 din Directiva 78/659/CEE a Consiliului din 18 iulie 1978 privind calitatea apelor dulci care trebuie să fie protejate sau îmbunătățite pentru a se întreține viața piscicolă [6];întrucât prezenta directivă nu poate să asigure protecția consumatorilor de produse din crustacee; întrucât, prin urmare, Comisia trebuie să prezinte propuneri în acest sens cât mai curând posibil,ADOPTĂ PREZENTA DIRECTIVĂ:Articolul 1Prezenta directivă reglementează calitatea apelor pentru moluște și se aplică apelor de coastă și apelor salmastre desemnate de statele membre în vederea protejării și a îmbunătățirii pentru a întreține viața și creșterea crustaceelor (moluște bivalve și gasteropode) și pentru a se contribui astfel la ridicarea calității produselor din crustacee direct consumabile de către om.Articolul 2Parametrii aplicabili apelor desemnate de către statele membre figurează în anexă.Articolul 3(1) În cazul apelor desemnate, statele membre stabilesc valori pentru parametrii indicați în anexă, în măsura în care există valori în coloana G sau în coloana I. Statele membre se conformează observațiilor din ambele coloane.(2) Statele membre nu pot fixa valori mai puțin stricte decât cele prezentate în coloana I din anexă și se străduiesc să respecte valorile din coloana G, ținând totodată seama de principiul enunțat la articolul 8.(3) În cazul evacuărilor de ape uzate care se încadrează în parametrii "substanțe organohalogenate" sau "metale", standardele de emisie stabilite de statele membre în temeiul Directivei Consiliului 76/464/CEE din 4 mai 1976 privind poluarea cauzată de anumite substanțe periculoase evacuate în mediul acvatic al Comunității [7] se aplică în paralel cu obiectivele de calitate și cu celelalte obligații care decurg din prezenta directivă, în special cele legate de prelevarea de probe.Articolul 4(1) Inițial, statele membre desemnează apele pentru moluște în termen de doi ani de la notificarea prezentei directive.(2) Statele membre pot face ulterior desemnări suplimentare.(3) Statele membre pot revizui desemnarea anumitor ape, în special în cazul factorilor neprevăzuți la data desemnării, luând în considerare principiul enunțat în articolul 8.Articolul 5Statele membre întocmesc programe pentru a reduce poluarea și pentru a se asigura că apele desemnate se conformează, în termen de șase ani de la desemnarea efectuată în temeiul articolului 4, atât valorilor stabilite de statele membre în conformitate cu articolul 3, cât și observațiilor din coloanele G și I ale anexei.Articolul 6(1) În aplicarea articolului 5, apele desemnate sunt considerate în conformitate cu dispozițiile prezentei directive, dacă probele prelevate din aceste ape cu frecvența minimă prevăzută în anexă, în același loc de prelevare și timp de 12 luni, arată că apa respectă atât valorile stabilite de statele membre în conformitate cu articolul 3, cât și observațiile din coloanele G și I ale anexei, în ceea ce privește:- 100 % din probe pentru parametrii "substanțe organohalogenate" și "metale";- 95 % din probe pentru parametrii "salinitate" și "oxigen dizolvat";- 75 % din probe pentru ceilalți parametri care figurează în anexă.Dacă, în conformitate cu articolul 7 alineatul (2), frecvența de prelevare pentru toți parametrii din anexă, cu excepția "substanțelor organohalogenate" și a "metalelor", este mai scăzută decât cea indicată în anexă, valorile și observațiile menționate anterior trebuie să fie respectate în cazul tuturor probelor.(2) Nerespectarea valorilor stabilite de statele membre în conformitate cu articolul 3 sau a observațiilor care figurează în coloanele G și I ale anexei nu este luată în considerare la calculul procentelor prevăzute la alineatul (1), dacă aceasta este consecința unei catastrofe.Articolul 7(1) Autoritățile componente din statele membre efectuează operațiuni de prelevare de probe, a căror frecvență minimă este prevăzută în anexă.(2) Dacă autoritatea competentă înregistrează o calitate a apelor desemnate ceva mai ridicată decât cea care ar rezulta din aplicarea valorilor stabilite în conformitate cu articolul 3 și cu observațiile care figurează în coloanele G și I ale anexei, frecvența prelevărilor poate fi redusă. Dacă nu există poluare și nici un risc de deteriorare a calității apelor, autoritatea competentă poate decide că nu este necesară nici o prelevare de probe.(3) Dacă prelevarea arată că nu se respectă o valoare stabilită în conformitate cu articolul 3 sau o observație din coloanele G și I ale anexei, autoritatea competentă stabilește dacă acest fapt este rezultatul hazardului, consecința unui fenomen natural sau se datorează poluării și adoptă măsurile corespunzătoare.(4) Autoritatea competentă a fiecărui stat membru stabilește punctul exact de prelevare, distanța de la acest punct până la cel mai apropiat punct unde agenții poluanți sunt evacuați și adâncimea la care trebuie prelevate probele, în special în funcție de condițiile de mediu locale.(5) Metodele de analiză de referință care trebuie utilizate pentru calculul valorii parametrilor respectivi sunt stabilite în anexă. Laboratoarele care utilizează alte metode se asigură că rezultatele obținute sunt echivalente sau comparabile cu cele specificate în anexă.Articolul 8Aplicarea măsurilor adoptate în temeiul prezentei directive nu trebuie în nici un caz să ducă, fie direct, fie indirect, la creșterea poluării apelor de coastă sau a apelor salmastre.Articolul 9În orice moment, statele membre pot stabili pentru apele desemnate valori mai stricte decât cele prevăzute de prezenta directivă. Statele membre pot, de asemenea, adopta dispoziții referitoare la alți parametri decât cei conținuți în prezenta directivă.Articolul 10Dacă un stat membru are în vedere desemnarea apelor pentru moluște situate în imediata vecinătate a frontierei cu un alt stat membru, respectivele state se consultă pentru a stabili întinderile de apă cărora li se poate aplica prezenta directivă și consecințele care rezultă din obiectivele de calitate comune, care sunt determinate de către fiecare stat implicat după consultări. Comisia poate participa la aceste deliberări.Articolul 11Statele membre pot deroga de la prezenta directivă în cazul unor circumstanțe meteorologice sau geografice excepționale.Articolul 12Modificările necesare pentru adaptarea la progresul tehnic și științific a valorilor G ale parametrilor și ale metodelor de analiză din anexă sunt adoptate de comitetul constituit în temeiul articolului 13 din Directiva 78/659/CEE, în conformitate cu procedura prevăzută la articolul 14 din aceasta.Articolul 13În sensul aplicării prezentei directive, statele membre furnizează Comisiei informații despre:- apele desemnate în conformitate cu articolul 4 alineatele (1) și (2), într-o formă sintetizată;- revizuirea desemnării anumitor ape în conformitate cu articolul 4 alineatul (3);- dispozițiile de stabilire a unor noi parametri în conformitate cu articolul 9.Dacă aplică dispozițiile articolului 11, un stat membru trebuie să informeze imediat Comisia cu privire la aceasta, indicând motivele și termenele preconizate.În general, statele membre furnizează Comisiei, la cererea motivată a acesteia, informațiile necesare aplicării prezentei directive.Articolul 14(1) Statele membre comunică Comisiei periodic și pentru prima dată în termen de șase ani de la desemnarea inițială în conformitate cu articolul 4 alineatul (1) un raport detaliat asupra apelor desemnate și asupra caracteristicilor de bază ale acestora.(2) Cu acordul prealabil al statului membru respectiv, Comisia publică informațiile obținute.Articolul 15(1) Statele membre pun în aplicare dispozițiile legale, de reglementare și administrative necesare pentru a se conforma prezentei directive în termen de doi ani de la notificarea acesteia. Statele membre informează imediat Comisia cu privire la aceasta.(2) Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.Articolul 16Prezenta directivă se adresează statelor membre.Adoptată la Luxemburg, 30 octombrie 1979.Pentru ConsiliuPreședinteleM. O'kennedy[1] JO C 283, 30.11.1976, p. 3.[2] JO C 133, 6.6.1977, p. 48.[3] JO C 114, 11.5.1977, p. 29.[4] JO C 112, 20.12.1973, p. 3.[5] JO C 139, 13.6.1977, p. 3.[6] JO L 222, 14.8.1978, p. 1.[7] JO L 129, 18.5.1976, p. 23.--------------------------------------------------19791030ANEXĂCALITATEA APELOR PENTRU MOLUȘTEAbrevieriG = orientativI = obligatoriu| Parametru | G | I | Metoda analitică de referință | Recoltarea minimă și frecvența măsurării |1. | pH unitate de pH | | 7-9 | —ElectrometrieMăsurată in situ în momentul recoltării | Trimestrial |2. | Temperatura °C | O evacuare afectând apele pentru moluște nu trebuie să ducă la o depășire a temperaturii apei cu mai mult de 2 °C peste temperatura apelor neafectate | | —TermometrieMăsurată in situ în momentul recoltării | Trimestrial |3. | Colorația (după filtrare) mg Pt/l | | O evacuare afectând apele pentru moluște nu trebuie să provoace o deviere a culorii apei după filtrare cu mai mult de 10 mg Pt/l de la culoarea apelor neafectate | —Filtrare printr-o membrană de 0,45 μmMetoda fotometrică, folosindu-se scara platină/cobalt | Trimestrial |4. | Substanțe solide în suspensie mg/l | | O evacuare afectând apele pentru moluște nu trebuie să provoace o creștere a conținutului de substanțe solide în suspensie cu mai mult de 30 % peste conținutul apelor neafectate | Filtrarea printr-o membrană de 0,45 μm, uscare la 105 °C și cântărireCentrifugare (timp de cel puțin cinci minute, la o accelerație medie de 2800-3200 g), uscare la 105 °C și cântărire | Trimestrial |5. | Salinitate | 12-38 ‰ | ≤ 40 ‰Evacuarea afectând apele pentru moluște nu trebuie să ducă la o creștere a salinității mai mare de 10 % peste salinitatea apelor neafectate | Conductometria | Lunar |6. | Oxigen dizolvatSaturația % | ≥ 80 % | ≥ 70 % (valoarea medie)Dacă o măsurare individuală indică o valoare sub 70 %, măsurările se repetăO măsurare individuală nu trebuie să indice o valoare sub 60 % decât dacă nu există consecințe nocive pentru dezvoltarea coloniilor de crustacee | Metoda WinklerMetoda electrochimică | Lunar, cu minimum o probă reprezentativă pentru condițiile de oxigen scăzut în ziua recoltării. Totuși, dacă se suspectează variații zilnice mari, trebuie să se recolteze minim două probe zilnic |7. | Hidrocarburi de origine petrolieră | | Hidrocarburile nu trebuie să fie prezente în apele pentru moluște în cantități care să: producă o peliculă vizibilă la suprafața apei și/sau depuneri pe crustacee;aibă efecte nocive asupra crustaceelor | Examinare vizuală | Trimestrial |8. | Substanțe organohalogenate | Concentrația fiecărei substanțe în carnea crustaceelor trebuie să aibă o valoare care să contribuie, în conformitate cu articolul 1, la o calitate ridicată a produselor din crustacee | Concentrația fiecărei substanțe în apa conchilicolă sau în carnea crustaceelor nu trebuie să atingă sau să depășească un nivel peste care există efecte nocive asupra crustaceelor sau a larvelor | Cromatografie cu gaz după extragere cu solvenți corespunzători și purificare | Semestrial |Argint | Ag |Arsen | As |Cadmiu | Cd |Crom | Cr |Cupru | Cu |Mercur | Hg |Nichel | Ni |Plumb | Pb |Zinc | |Znmg/l | Concentrația fiecărei substanțe în carnea crustaceelor trebuie să fie atât de limitată încât să contribuie, în conformitate cu articolul 1, la o calitate ridicată a produselor din crustacee. Efectele combinate ale acestor metale trebuie luate în considerare | Concentrația fiecărei substanțe în apa conchilicolă sau în carnea crustaceelor nu trebuie să atingă sau să depășească un nivel peste care există efecte nocive asupra crustaceelor sau a larvelor | Spectrofotometria prin absorbție atomică, precedată, dacă este cazul, de concentrație și extracție | Semestrial |10. | Bacterii coliforme fecale/100 ml | ≤ 300 în carnea crustaceelor și în lichidul intervalvar [1] | | Metoda diluării cu fermentație în substraturi lichide în cel puțin trei tuburi cu trei diluții. Subcultivarea tuburilor pozitive pe un mediu de confirmare. Numărătoare conform NMP (numărul cel mai probabil). Temperatura de incubație 44 °C ± 0,5 °C | Trimestrial |11. | Substanțe care afectează gustul crustaceelor | | O concentrație sub cea care ar putea deteriora gustul crustaceelor | Examinarea organoleptică a crustaceelor dacă se presupune prezența uneia dintre aceste substanțe | |12. | Saxitoxina (produsă de dinoflagelate) | | | | |[1] Totuși, până la adoptarea unei directive privind protecția consumatorilor de produse din crustacee, se consideră că această valoare trebuie respectată în cazul apelor în care trăiesc crustacee consumate direct de către om.--------------------------------------------------